จัดกลยุทธ์การลงทุนวันนี้ โบรกฯ แนะ “เก็งกำไร” หุ้นมีปัจจัยบวกเฉพาะตัว
จัดกลยุทธ์การลงทุนวันนี้ โบรกฯ แนะ “เก็งกำไร” หุ้นมีปัจจัยบวกเฉพาะตัว
18 ต.ค. 2560

บล.กรุงศรี ระบุว่า คาด SET Index เคลื่อนไหวผันผวนในกรอบจำกัดเพื่อสร้างฐาน เนื่องจากตลาดยังไม่มีปัจจัยบวกใหม่ ประกอบกับนักลงทุนรอดูสถานการณ์ตึงเครียดในคาบสมุทรเกาหลี และจีน เนื่องจากในช่วงวันที่ 18-24 ต.ค.จีนจัดประชุมสมัชชาใหญ่พรรคคอมมิวนิสต์ ครั้งที่ 19 หุ้น Big Cap อาจจะชะลอความร้อนแรงหลังจากที่ Fund Flow ต่างชาติพลิกเป็นขายสุทธิ แต่คาดนักลงทุนจะหมุนกลุ่มเก็งกำไรในหุ้น Mid Small Cap กันมากขึ้นโดยเฉพาะกลุ่มที่มีปัจจัยบวกเฉพาะตัว อาทิ กลุ่มท่องเที่ยว, ค้าปลีก, กลุ่มโรงพยาบาล และ กลุ่มพลังงานทดแทน
สำหรับกลยุทธ์การลงทุนวันนี้ : เน้น Mid Small Cap หุ้นงบไตรมาส 3/60 จะออกมาดี อาทิ โรงพยาบาล และ ไฟแนนซ์ สวนกลุ่มที่มีปัจจัยบวกเฉพาะตัว คือ กลุ่มเดินเรือรับผลบวกดัชนีค่าระวางเรือ BDI ปรับตัวขึ้นทำ Newhigh, กลุ่มท่องเที่ยว ธุรกิจเข้าสู่ช่วงไฮซีซั่นส์ในไตรมาส 4, กลุ่มค้าปลีก คาดหวังภาครัฐออกมาตรการกระตุ้นการใช้จ่ายในช่วงปลายปี และกลุ่มพลังงานทดแทนภาครัฐเปิดรับซื้อไฟฟ้าโครงการ SPP Hybrid 300MW